Specialiųjų pirkimo sąlygų priedas „Techninė specifikacija“
PROJEKTŲ VALDYMO PROGRAMINĖS ĮRANGOS LICENCIJŲ PRATĘSIMO TECHNINĖ SPECIFIKACIJA

1. Bendra informacija
1.1. Valstybės duomenų agentūra (toliau – Pirkėjas), siekdama užtikrinti veiklos vykdymą, numato įsigyti projektų valdymo programinės įrangos licencijų pratęsimą.
1.2. Pirkimo objektas – projektų valdymo programinės įrangos licencijų pratęsimo įsigijimas, apimantis: projektinių užduočių valdymo programinės įrangos „Jira (Cloud) Premium“ arba lygiavertės licencijų – 500 vnt., laiko stebėjimo ir žymėjimo programinės įrangos „Timesheets by Tempo – Jira Time Tracking“ arba lygiavertės licencijų – 500 vnt., resursų planavimo ir valdymo programinės įrangos „Capacity Planner – Jira Team & Resource Management“ arba lygiavertės licencijų – 500 vnt., automatizavimo ir skriptų kūrimo programinės įrangos „ScriptRunner for Jira“ arba lygiavertės licencijų – 500 vnt., komandinio bendradarbiavimo programinės įrangos „Atlassian Confluence (Cloud) Standard“ arba lygiavertės licencijų – 300 vnt., ataskaitų kūrimo programinės įrangos „EazyBI“ arba lygiavertės licencijų – 500 vnt. bei naudotojų komunikacijai skirtos vaizdo pranešimų programinės įrangos „Loom Business AI“ arba lygiavertės licencijų – 5 vnt. prenumeratos pratęsimą, programinės įrangos atnaujinimus bei techninį aptarnavimą (toliau kartu – prekės). Prekių tiekimo ir techninio aptarnavimo laikotarpis – 12 mėnesių nuo 2026 m. rugsėjo 21 d. iki 2027 m. rugsėjo 20 d.
1.3. Į prekių kainą turi būti įskaičiuotos visos išlaidos, reikalingos tinkamam pirkimo sutarties įvykdymui (įskaitant prekių pristatymą). 
1.4. Tiekėjas kartu su pasiūlymu turi pateikti siūlomų prekių gamintojo dokumentus, patvirtinančius atitiktį nustatytiems techniniams reikalavimams, nurodytiems šioje techninėje specifikacijoje. Tiekėjas gali kartu su pasiūlymu pateikti nuorodas į interneto svetainę (-es) ar joje (jose) esantį (-čius) gamintojo dokumento (-tų) ekranvaizdį (-žius) (angl. printscreen), pilnai įrodantį (-čius) atitikimą atitinkamam techninės specifikacijos reikalavimui. Tiekėjo kartu su pasiūlymu teikiami gamintojo parengti dokumentai (bukletai ir pan.) turi būti originalo kalba, o reikalaujamų parametrų (jeigu jie pateikti kita nei anglų kalba) – ir lietuvių kalba. Kai siūloma lygiavertė programinė įranga, į pasiūlymo kainą taip pat turi būti įtrauktos 1.6 punkte nurodytos paslaugos ir darbai.
1.5. Šiuo metu Pirkėjo turimų licencijų URL adresas – vdagentura.atlassian.net. Licencijos galioja iki 2026 m. rugsėjo 20 d.
1.6. Pirkimo objektui apibūdinti nurodyti konkretūs techniniai parametrai, technologijos, procesai, gamintojai ar prekės ženklai, standartai, tipai yra tik informacinio pobūdžio. Tiekėjas gali siūlyti ir lygiaverčius produktus, tačiau siūlomų lygiaverčių produktų parametrai negali būti prastesni nei reikalaujami. Siūlomų „lygiaverčių” prekių lygiavertiškumą turi įrodyti tiekėjas. Jeigu tiekėjas siūlo įsigyti lygiavertę programinę įrangą, jis įsipareigoja už siūlomą įsigijimo kainą suteikti siūlomos lygiavertės programinės įrangos diegimo, apmokymo naudotis lygiaverte programine įranga paslaugas. Diegimo paslaugos apima siūlomos lygiavertės programinės įrangos konfigūravimą, pritaikymą Pirkėjo procesams, duomenų migravimą ir jų tęstinumo užtikrinimą, integracijų suderinimą, testavimą ir kitus veiksmus, būtinus techninės specifikacijos reikalavimams įgyvendinti.


2. Techniniai reikalavimai

	Eil. Nr.
	Reikalavimai
	Kiekis
	Tiekėjo siūlomų Prekių techninės charakteristikos (pildo tiekėjas)
(šioje skiltyje tiekėjas įrašo konkrečius prekių modelių pavadinimus ir gamintojus, konkrečias charakteristikas pagal šios lentelės 2 stulpelio reikalavimus, nepalieka „turi būti“,  „ne mažiau“, „ne daugiau“, „ne prasčiau“, „ne ilgiau“ ir pan., nepalieka sąvokos „arba lygiavertis“ ir pan., rašyti „atitinka“ ar „taip“ neleidžiama. Taip pat dėl prekių parametrų nurodo prie pasiūlymo pridedamo dokumento pavadinimą / bylos pavadinimą arba pateikia nuorodą į konkretų internetinį puslapį ir konkrečią reikalaujamo parametro atitikimo vietą ar tos vietos ekranvaizdį)

	1
	2
	3
	4

	2.1.
	Projektinių užduočių valdymo programinės įrangos Jira (Cloud) Premium arba jai lygiavertė licencija.
Programinė įranga turi turėti šiuos funkcionalumus:
2.1.1. Suteikti galimybę konfigūruoti projekto dalyvių prieigos teises, kurti vartotojų vaidmenis, valdyti projekto / erdvės lygmens teises ir atskirų užduočių ar lygiaverčių darbo objektų matomumo teises;
2.1.2. Teikti projekto eigos ataskaitas Gantt formato ar jam lygiaverčiu vizualizacijos formatu;
2.1.3. Turėti galimybę integruoti trečiųjų šalių programinę įrangą ir įskiepius (aps);
2.1.4. Leisti kurti ir valdyti projektus bei susijusius jų nustatymus (workflow, work item types, schemes ir kt.);
2.1.5. Turėti funkcionalumą automatizuoti procesus (pvz., „if-this-then-that“ logika, trigeriai, sąlygos ir veiksmai);
2.1.6. Palaikyti užduočių hierarchiją su daugiau nei trimis lygiais (pvz., group -> epic -> task -> subtask);
2.1.7. Turėti atskirą testavimo (sandbox) aplinką, kurios pakeitimai neturi įtakos gamybinei (production) aplinkai;
2.1.8. programinė įranga turi užtikrinti neribotą duomenų saugyklos talpą be papildomų mokesčių.
	500 vnt.

	Įrašyti

	2.2.
	Laiko stebėjimo ir žymėjimo programinės įrangos Timesheets by Tempo - Jira Time Tracking arba jai lygiavertė licencija.
Programinė įranga turi turėti šiuos funkcionalumus:
2.2.1. galimybė darbuotojams žymėti išdirbtą darbo laiką jį siejant su atliktomis užduotimis;
2.2.2. galimybė skyrių vedėjams patvirtinti darbuotojų suplanuotą darbo laiką;
2.2.3 integruoti papildomas programines įrangas;
2.2.4 kurti ir teikti ataskaitas;
2.2.5 galimybė žymėti apmokestinamas valandas.
	500 vnt.

	Įrašyti

	2.3.
	Resursų planavimo ir valdymo programinės įrangos Capacity Planner - Jira Team & Resource Management | Tempo arba jai lygiavertė licencija.
Programinė įranga turi turėti šiuos funkcionalumus:
2.3.1. Leisti analizuoti žmogiškųjų išteklių (komandų ir individualių įgūdžių) prieinamumą, priskirti bei planuoti užduotis;
2.3.2. Atvaizduoti paskirtų asmenų darbo krūvį bei užduočių/incidentų būsenų santraukas;
2.3.3. Užtikrinti galimybę valdyti skirtingų komandų žmogiškuosius išteklius vienoje centralizuotoje aplinkoje (erdvėje);
2.3.4. Integruotis su „Timesheets by Tempo“ (arba jai lygiaverte PĮ) ir generuoti ataskaitas, lyginančias suplanuotą ir faktiškai darbuotojų pažymėtą laiką;
2.3.5. Leisti kiekvienam darbuotojui priskirti individualų darbo krūvį bei planuoti atostogų grafiką.
	500 vnt.

	Įrašyti

	2.4.
	Automatizavimo ir skriptų kūrimo programinės įrangos ScriptRunner for Jira arba jam lygiavertė licencija. 
Programinė įranga turi turėti šiuos funkcionalumus:
2.4.1. Leisti kurti skriptus ir juos vykdyti tiesiogiai Jira aplinkoje;
2.4.2. Leisti kurti automatizavimo taisykles, kurios būtų vykdomos pagal pasirinktus įvykius ar sąlygas;
2.4.3. Išplėsti Jira užklausų kalbą (JQL) su papildomomis funkcijomis, leidžiančiomis kurti sudėtingesnes užklausas;
2.4.4. Leisti kurti integracijas su kitomis sistemomis per REST ar kitus išorinius API;
2.4.5. Leisti kurti pritaikytus laukus (custom fields) ir valdyti jų elgseną naudojant taisykles ar skriptus;
2.4.6. Leisti kurti individualizuotas ataskaitas ir atlikti duomenų analizę tiesiogiai Jira sistemoje.
	500 vnt.

	Įrašyti

	2.5.
	[bookmark: _heading=h.30j0zll]Komandinio bendradarbiavimo programinės įrangos Atlassian Confluence (Cloud) Standard arba lygiavertė licencija, skirta komandiniam darbui ir turinio bei dokumentacijos valdymui. 
Programinė įranga turi turėti šiuos funkcionalumus:
2.5.1. Leisti lengvai kurti, redaguoti ir formatuoti puslapius, naudojant Wiki tipo struktūrą;
2.5.2. Užtikrinti realaus laiko bendradarbiavimą, įskaitant komentavimo galimybę ir puslapių versijų kontrolę;
2.5.3. Turėti galimybę integruotis su kitais „Atlassian“ ar lygiaverčiais produktais (pvz., Jira, Bitbucket);
2.5.4. Leisti tvarkyti turinį pagal struktūrą: erdvės, kategorijos ir puslapiai, siekiant aiškios informacijos hierarchijos;
2.5.5. Teikti paruoštus šablonus įvairiems dokumentų tipams (pvz., susitikimų protokolams, projektų planams, techninėms specifikacijoms).
	300 vnt.

	Įrašyti

	2.6.
	Ataskaitų kūrimo programinės įrangos EazyBI arba lygiavertė licencija.
Programinė įranga turi turėti šiuos funkcionalumus:
2.6.1. Leisti kurti įvairias ataskaitas ir diagramas naudojant skirtingus duomenų šaltinius, įskaitant Jira duomenis, vizualiai pateikiant projekto pažangą ir rezultatus;
2.6.2. Leisti analizuoti ir filtruoti duomenis pagal įvairius kriterijus bei pritaikyti ataskaitas pagal individualius poreikius;
2.6.3. Leisti nustatyti ir stebėti svarbiausius našumo rodiklius (KPI), užtikrinant projekto ar komandos veiklos rezultatų matomumą ir identifikuojant tobulintinas sritis;
2.6.4. Leisti importuoti duomenis iš įvairių šaltinių, įskaitant CSV ir Excel failus, bei kitus formatų duomenis, palengvinant duomenų integraciją;
2.6.5. Leisti kurti interaktyvias ataskaitas su filtravimo ir kitais interaktyviais elementais, suteikiant vartotojams galimybę detaliau analizuoti duomenis;
2.6.6. Užtikrinti automatinį ataskaitų atnaujinimą;
2.6.7. Užtikrinti glaudžią integraciją su Jira, leidžiančią tiesiogiai importuoti ir analizuoti Jira duomenis, kad ataskaitos visuomet atspindėtų aktualią projekto informaciją.
	500 vnt.

	Įrašyti

	2.7. 
	Naudotojų komunikacijai skirta vaizdo pranešimų programinė įranga „Loom Business AI“ arba jai lygiavertė licencija.
Programinė įranga turi turėti šiuos funkcionalumus:
2.7.1. leisti darbuotojams įrašyti ekrano, garso ir vaizdo turinį tiesiogiai naršyklėje ar darbalaukio programoje;
2.7.2.  automatiškai generuoti transkripcijas ir santraukas naudojant dirbtinį intelektą;
2.7.3. užtikrinti galimybę bendrinti įrašus su komanda, valdyti prieigos teises ir rinkti peržiūrų statistiką;
2.7.4. palaikyti vaizdo įrašų komentavimą, atsakymų įrašymą bei asinchroninį komandų bendradarbiavimą;
2.7.5. suteikti administratoriui galimybę valdyti naudotojų paskyras, prieigos lygius ir peržiūrėti naudojimo analitiką;
2.7.6. užtikrinti integraciją su trečiųjų šalių įrankiais, tokiais kaip Slack, Gmail, Microsoft Teams, Notion ir kt.
	5 vnt.
	Įrašyti

	2.8.
	Reikalavimas visoms (2.1-2.7 p.) įsigyjamoms licencijoms:
2.8.1. programinė įranga turi būti suderinama tarpusavyje ir užtikrinti vientisą techninės specifikacijos reikalavimų įgyvendinimą.
	Įrašyti

	2.9. 
	Prekės ir su jomis susijusios paslaugos neturi kelti grėsmės nacionaliniam saugumui vadovaujantis Lietuvos Respublikos viešųjų pirkimų įstatymo 37 str. 9 d. 1 p. ir 37 str. 9 d. 2 p. 
	Pateikiamas užpildytas pirkimo sąlygų „Nacionalinio saugumo reikalavimų atitikties deklaracija“



3. Reikalavimai programinės įrangos atnaujinimui ir techniniam aptarnavimui (licencijos galiojimo laikotarpiu)

	Eil. Nr.
	Reikalavimai

	3.1.
	Pirkėjas turi turėti galimybę:
3.1.1. gauti naujas programinės įrangos versijas;
3.1.2. gauti išleistas programinės įrangos pataisas;
3.1.3. gauti pagalbą/konsultacijas el. paštu ir / arba telefonu programinės įrangos licencijų klausimais, pateikus klausimus telefonu ir / ar el. paštu. Tiekėjas į Pirkėjo paklausimus turi atsakyti nedelsiant, bet ne vėliau kaip per 2 darbo dienas el. paštu arba telefonu. Paklausimai gali būti teikiami visą sutarties galiojimo laikotarpį;
3.1.4. turėti galimybę kreiptis oficialiu kanalu (https://support.atlassian.com/contact) į programinės įrangos gamintoją atsiradus techniniams programinės įrangos sutrikimams. Jeigu siūlomas šiuo metu naudojamų Atlassian licencijų pratęsimas, tokiu kanalu laikomas oficialus Atlassian pagalbos kanalas: https://support.atlassian.com/contact. Jeigu siūloma lygiavertė programinė įranga, turi būti užtikrinta galimybė kreiptis į oficialų siūlomos programinės įrangos gamintojo pagalbos kanalą;
3.1.5. naudotis programinės įrangos nuotoliniais mokymais.

